Timișoara: măștile și mănușile sunt obligatorii, începând de mâine, în magazine, mijloace de transport în comun și în spații închise din instituții

Timișoara este al doilea municipiu, după Constanța, care introduce obligativitatea purtării măștilor și mănușilor, pentru protecția împotriva Covid-19.

Hotărârea a fost anunțată de primarul Timișoarei, Nicolae Robu, cu mențiunea că aceasta intră în vigoare din data de 22 aprilie 2020, fiind adoptată din inițiativa Comitetului Local pentru Situații de Urgență.

Timișorenii mai trebuie să știe că începând de mâine, s-au alocat trei zile de grație pentru a se putea acomoda/conforma obligativității de a purta măști și mănuși în mijloace de transport în comun, în magazine și în alte spații închise.

Obligativitatea purtării măștilor și mănușilor s-a mai instituit și în alte localități cu număr mare de persoane infectate cu Covid-19, din județele Constanța, Suceava, Iași, Maramureș, Vaslui etc.

Sursa Foto: Facebook, primar Nicolae Robu